
Mestský súd Bratislava II 37Em/1/2026 1226200545 14. 07. 2026 JUDr. Zuzana Lohnertová ECLI:SK:MSBA2:2026:1226200545.2
Uznesenie Mestský súd Bratislava II, v právnej veci oprávneného: X. proti povinnej: F., o návrhu oprávneného na nariadenie výkonu rozhodnutia Okresného súdu Dunajská Streda sp.zn. 20P/25/2022 zo dňa 08.02.2024 v časti úpravy styku s maloletou A. zastúpenej kolíznym opatrovníkom Úradom práce, sociálnych vecí a rodiny Bratislava so sídlom Vazovova 7/A, 816 16 Bratislava, takto rozhodol: I.
Súd konanie z a s t a v u j e .
II.
Žiaden z účastníkov n e m á
nárok na náhradu trov konania. odôvodnenie:
1. Návrhom podaným osobne na Mestský súd Bratislava II dňa 17.02.2026 žiadal oprávnený - otec, aby súd nariadil výkon rozhodnutia Okresného súdu Dunajská Streda sp.zn. 20P/25/2022 zo dňa 08.02.2024, právoplatným dňa 08.02.2024, v zmysle ktorého súd schválil rodičovskú dohodu, ktorou upravil jeho styk s maloletou A. a to každý víkend v párnom týždni od piatka od 17:00 hod. do nedele do 17:00 hod.; počas Vianočných sviatkov a zimných školských prázdnin každý rok od 26.12. od 08:00 hod. do 28.12. do 18:00 hod.; počas Veľkonočných sviatkov a Veľkonočných školských prázdnin v každom nepárnom roku od Veľkonočného piatka od 08:00 hod do Veľkonočného pondelka do 16:00 hod.; počas jarných školských prázdnin každý rok od pondelka školských prázdnin od 08:00 hod. do stredy školských prázdnin do 16:00 hod.. Zároveň sa otec zaviazal maloletú prevziať v určenom čase v mieste bydliska matky a po ukončení styku ju v určenom čase vrátiť matke v mieste jej bydliska. Matka je povinná maloletú na styk s otcom riadne a včas pripraviť. Miestom odovzdania a prevzatia maloletej môže byť aj školské zariadenie, pokiaľ sa maloletá bude v určenom čase nachádzať v školskom zariadení. 2. Rozsudkom Okresného súdu Dunajská Streda, sp.zn. 20P/25/2022 zo dňa 08.02.2024, právoplatným dňa 08.02.2024 súd schválil rodičovskú dohodu, podľa ktorej sa maloletá A. zveruje do výchovy a starostlivosti matky, pričom obaja rodičia budú zastupovať maloletú a spravovať jej majetok. Otec sa zaväzuje prispievať na výživu maloletej A. sumou 200 eur mesačne, vždy do 15. dňa toho ktorého mesiaca vopred, k rukám matky, počnúc právoplatnosťou tohto rozhodnutia. Zároveň upravil styk otca s maloletou A. a to každý víkend v párnom týždni od piatka od 17:00 hod. do nedele do 17:00 hod.; počas Vianočných sviatkov a zimných školských prázdnin každý rok od 26.12. od 08:00 hod. do 28.12. do 18:00 hod.; počas Veľkonočných sviatkov a Veľkonočných školských prázdnin v každom nepárnom roku od Veľkonočného piatka od 08:00 hod do Veľkonočného pondelka do 16:00 hod.; počas jarných školských prázdnin každý rok od pondelka školských prázdnin od 08:00 hod. do stredy školských prázdnin do 16:00 hod.. Zároveň sa otec zaviazal maloletú prevziať v určenom čase v mieste bydliska matky a po ukončení styku ju v určenom čase vrátiť matke v mieste jej bydliska. Matka je povinná maloletú na styk s otcom riadne a včas pripraviť. Miestom odovzdania a prevzatia maloletej môže byť aj školské zariadenie, pokiaľ sa maloletá bude v určenom čase nachádzať v školskom zariadení. Týmto sa mení rozsudok Okresného súdu Dunajská Streda č.k. 7P/91/2016-225 zo dňa 09.01.2018. Žiaden z účastníkov nemá nárok na náhradu trov konania.
3. Podaním doručeným súdu osobne dňa 02.07.2026 zobral oprávnený - otec v rámci svojho vyjadrenia k uloženej informatívnej povinnosti, svoj návrh na výkon rozhodnutia Okresného súdu Dunajská Streda sp.zn. 20P/25/2022 zo dňa 08.02.2024 v celom rozsahu späť a navrhol konanie zastaviť z dôvodu stabilizácie rodinnej situácie. 4. Podľa § 29 ods. 1 zákona č. 161/2015 Z.z.. Civilného mimosporového poriadku (ďalej len „C.m.p.“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Vzhľadom k tomu, že oprávnený - otec zobral svoj návrh v celom rozsahu späť, súd v zmysle citovaného zákonného ustanovenia konanie zastavil. 6. O trovách konania súd rozhodol v zmysle § 52 C.m.p. tak, že žiaden z účastníkov nemá nárok na náhradu trov konania. Poučenie: Proti uzneseniu je prípustné odvolanie v lehote 15 dní od doručenia uznesenia, na súde, proti ktorého uzneseniu smeruje. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

